open-index/open-wikipedia-markdown huggingface dataset:
Λιούμπα Βέλιτς

Η **Λιούμπα Βέλιτς** (γερμανικά:*Ljuba Welitsch*) υπήρξε βούλγαρο-αυστριακή τραγουδίστρια της όπερας (σοπράνο) και ηθοποιός, που εργάστηκε για μεγάλο χρονικό διάστημα και στις Ηνωμένες πολιτείες. Η πιο γνωστή εκτέλεση όπου είχε πρωταγωνιστικό ρόλο στην όπερα ήταν η «Σαλώμη».

## Βιογραφία
αριστερά|μικρογραφία|246x246εσ|Στο ρόλο της Ροζαλίντα  στην οπερέτα "Η νυχτερίδα", Στράους. Πηγή: "Βουλγαρικά  Εθνικά Αρχεία"
Η Βέλιτς γεννήθηκε στις 10 Ιουλίου 1913 στο χωριό Μπορίσοβο (σήμερα Σλαβιάνοβο), Πόποβσκο, και το αρχικό όνομά της ήταν *Τατιάνα Βελίτσκοβα*. Σπούδασε στο Σούμεν, όπου άρχισε  να ασχολείται με το τραγούδι και το βιολί. Σε σχολική παράσταση προκάλεσε  εντύπωση στον καθηγητή φωνητικής  Γκεόργκι Ζλάτεβ-Τσέρκιν, ο οποίος άρχισε να δουλεύει μαζί της, ενώ λίγο αργότερα τη βοήθησε να πάει στον καθηγητή Λιρχάμερ στη Βιέννη.

Έκανε το ντεμπούτο της στην όπερα της Σόφιας το 1936. Από το 1937 εργάστηκε στην όπερα του  Γκρατς, καθώς και από το 1940 στην όπερα της Βιέννης. Το 1944, έπαιξε τη Σαλώμη στην ομώνυμη όπερα του Ρίχαρντ Στράους, που πραγματοποιήθηκε προς τιμήν των 80 χρόνων της επετείου γενεθλίων του συνθέτη, συμμετοχή που της έφερε παγκόσμια φήμη. Μετά την εγκαθίδρυση του κομμουνιστικού καθεστώτος στη Βουλγαρία μένει στην Αυστρία και παίρνει την αυστριακή υπηκοότητα. Τα επόμενα χρόνια πέρασε πολύ καιρό στις ΗΠΑ, και τραγουδώντας κυρίως στη «Μητροπολιτική Όπερα» στη Νέα Υόρκη.

Το 1958, υπό το φόβο της πιθανής υποβάθμισης της φωνής της, η Βέλιτς παραιτήθηκε από την ενεργό μουσική δραστηριότητα. Τα επόμενα χρόνια συμμετείχε στον κινηματογράφο και σε τηλεοπτικές σειρές.

Η Λιούμπα Βέλιτς πέθανε την 1η Σεπτεμβρίου 1996 στη Βιέννη.

## Παραπομπές


## Βιβλιογραφία
* 
* 

Κατηγορία:Αυστριακοί ηθοποιοί
Κατηγορία:Αυστριακοί τραγουδιστές
Κατηγορία:Βουλγάρες τραγουδίστριες
Κατηγορία:Βούλγαροι ηθοποιοί
Παγκόσμιο πρωτάθλημα επιτραπέζιας αντισφαίρισης 1936

Το **Παγκόσμιο πρωτάθλημα επιτραπέζιας αντισφαίρισης το 1936** διεξήχθη στην Πράγα από τις 12 έως τις 18 Μαρτίου 1936.

## Κάτοχοι μεταλλίων

## Παραπομπές


Κατηγορία:Επιτραπέζια αντισφαίριση στην Τσεχοσλοβακία
1936
Κατηγορία:Επιτραπέζια αντισφαίριση το 1936
Αισχίνης ο Μιλήσιος

Ο **Αισχίνης ο Μιλήσιος** (1ος αιώνας π.Χ.) ήταν Έλληνας ρήτορας από την Μίλητο. Μαζί με τον Αισχύλο τον Κνίδιο συνίδρυσαν ρητορική σχολή στην οποία υιοθέτησαν στοιχεία του ασιανισμού. Αναφέρεται επίσης από τον ιστορικό Διογένη Λαέρτιο (3ος αιώνας μ.Χ.) πως έγραψε μελέτες σχετικά με τα Πολιτικά του Αριστοτέλη. Πέθανε εκτός της Μιλήτου καθώς είχε τιμωρηθεί με εξορία έχοντας απευθυνθεί χωρίς τον απαιτούμενο σεβασμό στον Ρωμαίο πολιτικό Πομπηίο.

## Παραπομπές


Κατηγορία:Αρχαίοι Μιλήσιοι
Κατηγορία:Αρχαίοι Έλληνες ρήτορες
Αισχίνης ο Νεαπολίτης

Ο **Αισχίνης ο Νεαπολίτης** (2ος αιώνας π.Χ.) ήταν περιπατητικός φιλόσοφος του 2ου αιώνα π.Χ. με καταγωγή από τη Νεάπολη. Κατά τη νεανική του ηλικία υπήρξε μαθητής του Μελάνθιου του Ροδίου, και περί το 110 π.Χ. ηγήθηκε της Ακαδημίας του Πλάτωνα στην Αθήνα, μαζί με τον Χαρμάδα και τον Κλειτόμαχο. 

## Παραπομπές


Κατηγορία:Περιπατητικοί φιλόσοφοι
Κατηγορία:Ακαδημεικοί φιλόσοφοι
Αισχίνης ο Χίος

Ο **Αισχίνης ο Χίος** (4ος αιώνας) ήταν ιατρός με καταγωγή από τη Χίο. Μετακόμισε στην Αθήνα όπου φαίνεται να μην είχε ιδιαίτερη επιτυχία ως ιατρός, γνώρισε μεγάλη φήμη ωστόσο μετά από την επιτυχή αντιμετώπιση του έντονου πυρετού από τον οποίο είχε προσβληθεί ο ιστορικός Ευνάπιος.

## Παραπομπές


Κατηγορία:Αρχαίοι Έλληνες ιατροί
Κατηγορία:Αρχαίοι Χίοι
Νάρκισσος (αθλητής)

Ο **Νάρκισσος** (λατινικά, *Narcissus*) ήταν αθλητής και συγκεκριμένα παλαιστής, του 2ου αιώνα. Φόνευσε τον Ρωμαίο αυτοκράτορα Κόμμοδο το 192.

## Ιστορία
Αθλητής και παλαιστής, ο σκλάβος Νάρκισσος έμεινε κυρίως γνωστός ως δολοφόνος του Ρωμαίου αυτοκράτορα Κόμμοδου, για λογαριασμό του οποίου και εργαζόταν ως συναθλητής στην πάλη και προσωπικός του προπονητής στον χειρισμό όπλων, προκειμένου ο τελευταίος να είναι σε θέση να αγωνιστεί ως μονομάχος στην διάρκεια μονομαχιών που ελάμβαναν χώρα εντός του Κολοσσαίου. Κατά τα τελευταία χρόνια της περιόδου εξουσίας του, ο Κόμμοδος, όντας παρανοϊκός, προέβη σε σειρά σφαγών, ειδικότερα εναντίον προσώπων του στενού του κύκλου, τα οποία και υποπτευόταν πως επιθυμούσαν την ανατροπή του. Το 192 ο Νάρκισσος προσελήφθη από τον έπαρχο του πραιτωρίου Κουίντο Αιμίλιο Λαίτο, τον αυτοκρατορικό αρχιθαλαμηπόλο Εκλεκτό και την σύντροφό του Μαρκία. Οι τελευταίοι, απειλούνταν να απωλέσουν την εύνοια του Αυτοκράτορα και, ως εκ τούτου, επιθυμούσαν να προλάβουν τις εξελίξεις.

Στις 31 Δεκεμβρίου 192, η Μαρκία, σύντροφος του Κόμμοδου και συνωμότισσα, έβαλε τον Νάρκισσο στην κάμαρα του Αυτοκράτορα (Έπαυλη των Κουιντιλίων επί του Καιλίου). Πιστεύεται πως η Μαρκία είχε προηγουμένως ναρκώσει ή ακόμη, δηλητηριάσει, τον Κόμμοδο ο οποίος, υπό την επήρεια εμετών, είχε μεταβεί, προκειμένου να ανακτήσει τις αισθήσεις του, στο λουτρό του. Ο Νάρκισσος στραγγάλισε στην συνέχεια τον αφέντη του, πιθανώς εντός του λουτρού του.

## Παραπομπές


Κατηγορία:Πρόσωπα της Ρωμαϊκής Αυτοκρατορίας
Κατηγορία:Μονομάχοι
Ζόλτης

Ο **Ζόλτης** ήταν Θράκας ηγέτης ο οποίος ζούσε στα νότια του Δούναβη στην διάρκεια του 2ου αιώνα π.Χ. Επιτέθηκε σε σειρά ελληνικών πόλεων, μεταξύ των οποίων και η Ιστρίη. Νικήθηκε από τον Ρέμαξο. Είναι γνωστός μέσω της αναφοράς του σε επιγραφή η οποία ανευρέθηκε στην Ιστρίη. 

## Παραπομπές


Κατηγορία:Πρόσωπα της Αρχαιότητας
Κατηγορία:Στρατιωτική ιστορία της Αρχαίας Ελλάδας
Κατηγορία:Ιστορία της Δακίας
Βραβείο Γκόγια Καλύτερης Ευρωπαϊκής Ταινίας

Το **Βραβείο Γκόγια Καλύτερης Ευρωπαϊκής Ταινίας** (ισπ. Premio Goya a la mejor película europea) απονέμεται από το 1992 στις καλύτερες ευρωπαϊκές ταινίες στα πλαίσια της τελετής των βραβείων Γκόγια.

## Νικητές
Οι νικητές του βραβείου από το 1992 μέχρι σήμερα:

## Παραπομπές


Κατηγορία:Βραβεία Γκόγια
Ιωάννης Στεφανόπουλος

Ο **Ιωάννης Στεφανόπουλος** ήταν Έλληνας πολιτικός.

## Βιογραφικά στοιχεία

Ήταν γιος του Ιωάννη Στεφανόπουλου και καταγόταν από την πολιτική οικογένεια Στεφανόπουλου. Αδέλφια του ήταν οι Ανδρέας και Χρήστος ενώ θείος του ήταν ο Στέφανος Χ. Στεφανόπουλος.

Στις 4 Δεκεμβρίου 1907 αντικατέστησε τον αδελφό, του Χρήστο, στη βουλευτική του έδρα (περιφέρεια Ηλείας), θέση στην οποία παρέμεινε μέχρι και το τέλος της θητείας του (1910).

## Παραπομπές


Κατηγορία:Βουλευτές Ηλείας
Κατάλογος έργων του Βιττόρε Καρπάτσο

Η σελίδα αυτή περιλαμβάνει κατάλογο των περισσότερων και σημαντικότερων έργων του Βιττόρε Καρπάτσο.

 
Κατηγορία:Κατάλογοι έργων τέχνης
Χαρμίδης

Ο **Χαρμίδης**, υιός του Γλαύκωνα, ήταν Αθηναίος πολιτικός ο οποίος δραστηριοποιήθηκε κατά την διάρκεια του 5ου αιώνα π.Χ. Θείος του Πλάτωνα, ο Χαρμίδης εμφανίζεται στον πλατωνικό διάλογο που φέρει το όνομά του (''Χαρμίδης''), στον ''Πρωταγόρα'', καθώς και το ''Συμπόσιο'', ενώ, επίσης, εμφανίζεται στο ''Συμποσίο'', στα ''Απομνημονεύματα'', καθώς και τα ''Ελληνικά'' του Ξενοφώντα. Ευκατάστατο ορφανό τέκνο το οποίο ανετράφη από τον πρώτο του εξάδελφο Κριτία, η περιουσία του δημεύτηκε κατόπιν της ανάμειξής του στην ιεροσυλία των Ελευσινίων Μυστηρίων το 415 π.Χ. Κατατάσσεται, συνήθως, ως ένας εκ των Τριάκοντα Τυράννων οι οποίοι διακυβέρνησαν την Αθήνα μετά την ήττα της στον Πελοποννησιακό Πόλεμο, ωστόσο τα ανευρεθέντα μέχρις στιγμής ευρήματα επιτρέπουν μόνον να του αποδοθεί το γεγονός πως επρόκειτο για ένα εκ των δέκα προσώπων τα οποία είχαν οριστεί από τους Τριάκοντα για την διακυβέρνηση του Πειραιά. Σκοτώθηκε κατά την διάρκεια της Μάχης της Μουνιχίας το 403 π.Χ., όταν οι Δημοκρατικοί επέστρεψαν στην Αθήνα.

Ο συγκεκριμένος Χαρμίδης πιθανώς να μην επρόκειτο για το ίδιο πρόσωπο με τον πατέρα του σημαντικού Αθηναίου γλύπτη Φειδία, ο οποίος ονομαζόταν, επίσης, Χαρμίδης.

## Παραπομπές


Κατηγορία:Τριάκοντα Τύραννοι
Κατηγορία:Αρχαίοι Έλληνες
Απολλώνιος ο Μόλων

Ο **Απολλώνιος ο Μόλων** ή **Απολλώνιος ο Ρόδιος** (1ος αιώνας π.Χ.) ήταν Έλληνας ρήτορας με καταγωγή από τα Αλάβανδα της Καρίας. Υπήρξε μαθητής του ρήτορα Μενεκλή, και κατόπιν μετακινήθηκε στη Ρόδο όπου και ίδρυσε εκεί τη δική του σχολή ρητορικής. Είχε επίσης επισκεφτεί τη Ρώμη 2 φορές ως πρεσβευτής της Ρόδου, ενώ κατά τα ταξίδια τους στη Ρόδο ο Κικέρωνας και ο Ιούλιος Καίσαρας σπούδασαν την τέχνη της ρητορικής μαζί του, κάτι που προσέδωσε σημαντική φήμη ως ρήτορα στον Απολλώνιο. 

Ο Μόλων συνήθιζε να αναφέρει τον αττικό ρήτορα του 4ου αιώνα π.Χ., Δημοσθένη, στους μαθητές του, και πως κατά αυτόν τα πρώτα 3 στοιχεία της ρητορικής ήταν η *απόδοση, απόδοση, και απόδοση* του ρητορικού λόγου. Είχε εξαίρετη φήμη στα ρωμαϊκά δικαστήρια, και είχε επίσης προσκληθεί για να μιλήσει στη ρωμαϊκή σύγκλητο στα ελληνικά, μια σπάνια τιμή για ξένο πρεσβευτή. Έγραψε επίσης μελέτες σχετικά με τον Όμηρο, καθώς και προσπάθησε να μετριάσει το ρητορικό ύφος του ασιανισμού. Σύμφωνα με τον Ιουδαίο ιστορικό Ιώσηπο Φλάβιο, ο Μόλων συκοφαντούσε τους Εβραίους και τον Μωυσή, καθώς υποστήριζε πως οι πρόγονοι των Εβραίων ήταν οι Αιγύπτιοι και πως ο Μωυσής ήταν τσαρλατάνος καθώς οι 10 εντολές του δίδασκαν μόνο κακό και όχι αρετή.

## Παραπομπές


## Πηγές
* Karl Wilhelm Ludwig Müller, *Fragmenta Historicorum Graecorum*, iii.
* Emil Schürer, *Story of the Jewish People*, iii. (Eng. tr. 1886).

Κατηγορία:Αρχαίοι Έλληνες ρήτορες
Απολλώνιος ο Μαλακός

Ο **Απολλώνιος ο Μαλακός** ήταν Έλληνας ρήτορας από τα Αλάβανδα της Καρίας, ο οποίος δραστηριοποιήθηκε κατά το 120 π.Χ., και υπήρξε μαθητής του ρήτορα Μενεκλή ο οποίος ήταν ο κύριος εκπρόσωπος του ρητορικού ρεύματος του ασιανισμού κατά την περίοδο εκείνη. Κατόπιν ο Απολλώνιος μετακινήθηκε στη Ρόδο όπου και ασχολήθηκε με τη διδασκαλία της ρητορικής. Ανάμεσα στους μαθητές του υπήρξαν πολλοί εύποροι Ρωμαίοι, όπως ο ο Κόιντος Μούκιος Σκαεβόλας ο οιωνοσκόπος, καθώς και ο ρήτορας Μάρκος Αντώνιος. Πιθανώς είχε συγγενική σχέση με τον επίσης ρήτορα και με καταγωγή από τα Αλάβανδα Απολλώνιο τον Μόλωνα ο οποίος δραστηριοποιούνταν επίσης στη Ρόδο.

## Παραπομπές


Κατηγορία:Αρχαίοι Έλληνες ρήτορες
Γιώργος Σιδηρόπουλος

Ο **Γιώργος Σιδερόπουλος** (Ελασσόνα, Ιούλιος 25 Ιουνίου 1949 - Γερμανία, 31 Δεκεμβρίου 2015) ήταν Έλληνας διεθνής ποδοσφαιριστής, ο οποίος αγωνιζόταν ως τερματοφύλακας.

## Καριέρα
### Σε συλλογικό επίπεδο
Τα πρώτα του ποδοσφαιρικά βήματα τα έκανε στην ομάδα της ιδιαίτερης πατρίδας του την Ελασσόνα και το 1968 εντάχθηκε στα Τρίκαλα όπου έγινε ευρύτερα γνωστός αγωνιζόμενος στη μεγάλη κατηγορία. Στις 12 Μαρτίου 1972 υπερασπιζόμενος την εστία των Τρικάλων υπήρξε ο πρώτος Έλληνας τερματοφύλακας που σκόραρε με πέναλτι στον νικηφόρο εντός έδρας αγώνα (2-1) εναντίον του Παναθηναϊκού, ενώ το επανέλαβε και την επόμενη περίοδο (1972-73) σημειώνοντας το μοναδικό τέρμα της ομάδας του στην εκτός έδρας ήττα από τον Πανιώνιο με 1-2. Από τη θεσσαλική ομάδα αποχώρησε το 1973 μετά τον υποβιβασμό της.

Στη συνέχεια διακρίθηκε με τα χρώματα της ΑΕΚ, με την οποία αγωνίστηκε επί μία πενταετία. Τo 1976 κράτησε ανέπαφη την εστία του για 700 συνεχή λεπτά και έγινε ο τερματοφύλακας με την πλέον μακρόχρονη ανέπαφη εστία στην ιστορία της ΑΕΚ και 7ος στην Α’ Εθνική, ενώ το σχετικό ρεκόρ κατέχει ακόμη μέχρι σήμερα ο Τάκης Οικονομόπουλος από το 1965, όταν αγωνιζόμενος στον Παναθηναϊκό διατήρησε ανέπαφη την εστία του επί 1.088 λεπτά. Το 1976 τραυματίστηκε σοβαρά όταν σε ένα ντέρμπι με τον Ολυμπιακό συγκρούστηκε με τον Μάικ Γαλάκο και έκτοτε έχασε τη θέση του ως βασικός τερματοφύλακας. Υπήρξε μέλος των "κιτρινόμαυρων" στην πορεία μέχρι τα ημιτελικά του κυπέλλου ΟΥΕΦΑ την περίοδο 1976-77, καθώς και στην κατάκτηση του πρωταθλήματος και του κυπέλλου την περίοδο 1977-78. Τελευταία του συμμετοχή στην ΑΕΚ υπήρξε την περίοδο 1977-78. 

Το καλοκαίρι του 1978 αποχώρησε και υπέγραψε στη Λάρισα. Τη διετία 1979-1981 αγωνίστηκε με τα χρώματα του Ατρόμητου Αθηνών και μετά μεταπήδησε στον Διαγόρα Ρόδου όπου και έκλεισε την καριέρα του. Την περίοδο 1985-86 ήταν παίκτης - προπονητής του Π.Ο. Ελασσόνας.

### Στις εθνικές ομάδες
Με την Ελλάδα αγωνίστηκε μία φορά την 1η Απριλίου 1975 στον εκτός έδρας νικηφόρο (2-1) φιλικό αγώνα εναντίον της Κύπρου, όταν ξεκίνησε βασικός υπό τις οδηγίες του Αλκέτα Παναγούλια.

## Προσωπική ζωή
Τα τελευταία χρόνια ζούσε στη Γερμανία, όπου και πέθανε την παραμονή της Πρωτοχρονιάς του 2016 σε ηλικία 67 ετών, από καρκίνο.

## Τίτλοι
* Πρωτάθλημα Ελλάδας: 1 (1977-78)
* Κύπελλο Ελλάδας: 1 (1977-78)

## Παραπομπές


## Πηγές
* Ο Γιώργος Σιδηρόπουλος στο aekpedia
* Συμμετοχές - Γκολ στο epo.gr
* Το προφίλ του Γιώργου Σιδηρόπουλου στο national football teams

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Πιερικού
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Π.Ο. Ελασσόνας
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Διαγόρα Ρόδου
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Μαρίζα Γεωργίτση

Η **Μαρίζα Γεωργίτση** (Αθήνα, 1974) είναι πρώην πρωταθλήτρια της αντισφαίρισης, νυν ηθοποιός και κάνει μεταδόσεις αγώνων αντισφαίρισης.

Είναι κόρη του Φαίδωνος και της Μπέτσυ Γεωργίτση, έχει ακόμα έναν αδελφό, τον Ραφαέλο. Σπούδασε υποκριτική αλλά ασχολήθηκε με τον αθλητισμό.

Στην αντισφαίριση και στο Πανελλήνιο πρωτάθλημα ήρθε δεύτερη στο μονό γυναικών το 1992. Ήταν δεύτερη στο διπλό γυναικών το 1991 και το 1994. Έχει συμμετάσχει σε πολλά τουρνουά με επιτυχία. 

Έχει παίξει ρόλους στην σειρά *[[Η Λάμψη (τηλεοπτική σειρά)|Η Λάμψη]]* και στην ταινία *Η Λίζα και οι άλλοι* (2003). Μεταδίδει αγώνες αντισφαίρισης και συμμετέχει σε τηλεοπτικές εκπομπές σχετικά με αυτή. 

## Παραπομπές


## Πηγές
* Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1

Κατηγορία:Ελληνίδες αθλήτριες της αντισφαίρισης
Κατηγορία:Έλληνες παρουσιαστές
Κατηγορία:Αθλητές του Αττικού ομίλου αντισφαίρισης Φιλοθέης
Κατηγορία:Ελληνίδες ηθοποιοί τηλεόρασης
Χαρμάδας

Ο **Χαρμάδας** ή **Χαρμίδης** (168/7 – 103/91 π.Χ.)) ήταν πλατωνιστής φιλόσοφος και επικεφαλής της ακαδημίας του Πλάτωνα στην Αθήνα μαζί με τον Αισχίνη τον Νεαπολίτη και τον Κλειτόμαχο τον Καρχηδόνιο. Αρχικά, υπήρξε μαθητής του φιλοσόφου Καρνεάδη του Κυρηναίου για 7 χρόνια (145-138), και κατόπιν ίδρυσε την δική του σχολή -γυμνάσιο- στην περιοχή του *Πτολεμαίου*. Έζησε για κάποιο διάστημα στην Αλεξάνδρεια, πριν μετακομίσει στην Αθήνα κατά το 145 π.Χ., έχοντας φήμη εξαίρετου ρήτορα καθώς και πως είχε εκπληκτική μνήμη καθώς ήταν σε θέση να απομνημονεύει ολόκληρα βιβλία και να τα απαγγέλει μετέπειτα. Όπως και ο σύγχρονος του φιλόσοφος Φίλων ο Λαρισαίος, ο Χαρμάδας φαίνεται πως επιδίωξε μια πιο ήπια μορφή του σκεπτικισμού. Διάσημοι μαθητές του υπήρξαν ο Ρωμαίος πολιτικός Λούκιος Λικίνιος Κράσσος και ο Ρωμαίος ρήτορας Μάρκος Αντώνιος. Άλλα ονόματα μαθητών του Χαρμάδα που διασώζονται μέσω αναφορών του Φιλοδήμου του Επικούρειου είναι ο Διόδωρος ο Αδραμυττινός, Απολλόδωρος ο Ταρσεύς, Ηλιόδωρος ο Μαλλός, Φανόστρατος ο Τραλλιανός, και κάποιος Απολλώνιος. 

## Παραπομπές


## Πηγές
*
*
*
* 
*
*

## Σχετική βιβλιογραφία
* Tiziano Dorandi: *Charmadas*. In: Richard Goulet (ed.): *Dictionnaire des philosophes antiques*. vol. 2, CNRS Éditions, Paris 1994, ISBN 2-271-05195-9, pp. 297–298.
* Görler, Woldemar  (1994). *Charmadas*. In: *Grundriss der Geschichte der Philosophie. Die Philosophie der Antike*, vol. 4/2: *Die hellenistische Philosophie*, ed. Hellmut Flashar., Basel  ISBN 3-7965-0930-4, pp. 906–908.

Κατηγορία:Αρχαίοι Έλληνες φιλόσοφοι
Βασιλικό Σώμα Τυφεκιοφόρων

Το **Βασιλικό Σώμα Τυφεκιοφόρων** (αγγλικά: *King's Royal Rifle Corps*, **KRRC**) αποτελούσε σχηματισμό επιπέδου συντάγματος του Βρετανικού Στρατού, το οποίο έδρασε αρχικά στη Βόρεια Αμερική, ως «Βασιλικό Αμερικανικό Σύνταγμα» (Royal American Regiment), γνωστό ως «Βασιλικοί Αμερικανοί» (Royal Americans) και συγκροτήθηκε από τη Βρετανική Βόρεια Αμερική, στον επταετή πόλεμο και στην αμερικανική επανάσταση.

Αργότερα, κατατάχθηκε ως 60ο Σύνταγμα (60th Regiment of Foot), υπηρετώντας για περισσότερα από 200 χρόνια σε όλη τη Βρετανική Αυτοκρατορία. Το 1966 το σύνταγμα συγχωνεύτηκε με τους 1ους Πρασινοχιτώνες (1st Green Jackets) και με την Ταξιαρχία Τυφεκιοφόρων (Rifle Brigade) για να γίνει το 2ο Τάγμα των 1ων Πρασινοχιτώνων.

## Παραπομπές


## Περαιτέρω μελέτη
* 

Κατηγορία:Βρετανικές ένοπλες δυνάμεις
Κατάλογος έργων του Αντρέα ντελ Καστάνιο

Η σελίδα αυτή περιλαμβάνει κατάλογο έργων του Αντρέα ντελ Καστάνιο.

 
Κατηγορία:Κατάλογοι έργων τέχνης
Λαμπρίδιος

Ο **Άκκιος Λαμπρίδιος** ή **Αίλιος Λαμπρίδιος** ήταν ένας εκ των έξι φανταστικών συγγραφέων της συλλογής βιογραφιών γνωστής υπό τον τίτλο *[[Historia Augusta]]*. Φέρεται να είναι ο συγγραφέας των βιογραφιών του Κόμμοδου, του Διαδουμενιανού, γιου του Μακρίνου, του Ηλιογάβαλου και του Αλέξανδρου Σεβήρου.

Είναι επιβεβαιωμένο, κατόπιν των ερευνών του Χέρμαν Ντεσσάου, τα αποτελέσματα των οποίων δημοσιεύτηκαν το 1889, πως ουδέποτε υπήρξε ο συγκεκριμένος συγγραφέας, καθώς και οι πέντε υπόλοιποι *scriptores* της *Historia Augusta*. Τα ονόματα αυτά δεν αποτελούν παρά τα ψευδώνυμα του πραγματικού συγγραφέα της συλλογής αυτής βιογραφιών του οποίου η ακριβής ταυτότητα παραμένει άγνωστη, ενώ πιστεύεται, αναμφίβολα, πως έζησε μεταξύ των τελών του 4ου αιώνα μ.Χ. και των αρχών του 5ου αιώνα μ.Χ. Μετά τις έρευνες του Χέρμαν Ντεσσάου, η συλλογή της *Histoiria Augusta* σειρά επιστημονικών ερευνών έλαβαν χώρα, μεταξύ των οποίων στη Γαλλία εκείνες του Αντρέ Σαστανιόλ, ο οποίος, το 1994, εξέδωσε μια πλουσίως σχολιασμένη μετάφραση του έργου αυτού.

## Σχετικά Λήμματα
Οι πέντε υπόλοιποι φανταστικοί συγγραφείς της *[[Historia Augusta]]*:
* Αίλιος Σπαρτιανός,
* Ιούλιος Καπιτωλίνος,
* Βουλκάκιος Γαλλικανός,
* Τρεβέλλιος Πολλίων,
* Φλάβιος Βοπίσκος.

## Παραπομπές


Κατηγορία:Βιογράφοι της Αρχαιότητας
Κατηγορία:Ρωμαίοι συγγραφείς
Κατηγορία:Ρωμαίοι ιστορικοί
Μεράμπ Αμπραμισβίλι

Ο **Μεράμπ Αμπραμισβίλι** (αγγλικά: *Merab Abramishvili*, γεωργιανά: მერაბ აბრამიშვილი, 16 Μαρτίου 1957 – 22 Ιουνίου 2006), ήταν Γεωργιανός ζωγράφος του οποίου τα έργα ήσαν επηρεασμένα από τη Μεσαιωνική τέχνη και τον ευρωπαϊκό νεο-εξπρεσιονισμό.

Ο Αμπραμισβίλι γεννήθηκε στην Τιφλίδα, την πρωτεύουσα της τότε Σοβιετικής Γεωργίας.

Το 1974 αποφοίτησε από το 47ο Γυμνάσιο. Το 1972-1976 σπούδασε στο εργαστήριο ζωγραφικής του Αλεξάντρ Μπαντζελάντζε.

Αποφοίτησε το 1981 από την Κρατική Ακαδημία Τεχνών της Τιφλίδας. Η μελλοντική του αισθητική επηρεάστηκε από τις μεσαιωνικές γεωργιανές τοιχογραφίες και τις ανατολίτικες μινιατούρες, τις οποίες γνώρισε από τον πατέρα του Γκουράμ Αμπραμισβίλι *(Guram Abramishvili)*, αυθεντία στη γεωργιανή μεσαιωνική ζωγραφική στο Μουσείο Τέχνης της Γεωργίας. 

Εντυπωσιασμένος από τις μεσαιωνικές τοιχογραφίες της εκκλησίας Άτενι Σίονι *(Ateni Sioni)*, ο ζωγράφος υιοθέτησε την τεχνική *«gesso»* για να δημιουργήσει επίσης την υφή μιας τοιχογραφίας στο καβαλέτο ζωγραφικής του. Λόγω της μοναδικής οπτικής του γλώσσας και αισθητικής, ο Αμπραμισβίλι αναδείχθηκε ως ένας από τους κορυφαίους γεωργιανούς καλλιτέχνες, που προχώρησε πολύ πέρα από τα καθιερωμένα στερεότυπα της σοβιετικής εποχής. Την εποχή της μετασοβιετικής αβεβαιότητας, ο Αμπραμισβίλι κατέληξε απορροφημένος με μυστικιστικές εικόνες.

Τα έργα του εκτέθηκαν ως μέρος ατομικών και ομαδικών εκθέσεων τόσο στη Γεωργία όσο και στο εξωτερικό. Οι ζωγραφικές του φυλάσσονται από το Μουσείο Τέχνης της Γεωργίας και την Εθνική Πινακοθήκη στην Τιφλίδα, καθώς και το Μουσείο *Ludwig*, Κολωνία, όπως και ιδιωτικές συλλογές στη Φινλανδία και τις Ηνωμένες Πολιτείες.

Ο Μεράμπ Αμπραμισβίλι πέθανε αιφνιδίως στις 22 Ιουνίου 2006 σε ηλικία 49 ετών.

## Εκθέσεις

## Πινακοθήκη

Abramishvili1.JPG|Παγόνι.
Abramishvili3.JPG|Μαύρος Πάνθηρας.
Abramishvili9.JPG|Οι Τριακόσιοι Αραγβιανοί *(Aragvians)*.
Abramishvili7.JPG|Αιλουροειδές.


## Σημειώσεις

;Παραπομπές σημειώσεων


## Παραπομπές


Κατηγορία:Γεωργιανοί ζωγράφοι
Κατηγορία:Ζωγράφοι του Εξπρεσιονισμού
Ρέμαξος

Ο **Ρέμαξος** ήταν ηγεμόνας ο οποίος είχε υπό την εξουσία του τα εδάφη επί της αριστεράς όχθης του Δούναβη, και υπήρξε προστάτης των ελληνικών αποικιών στην περιοχή της Δοβρουτσάς (Τόμις, Καλλάτις, Μεσήμβρια, Διονυσόπολη κ.α.) κατά το 200 π.Χ. Είναι γνωστός μέσω επιγραφής στην Ιστρίη η οποία είναι αφιερωμένη σε κάποιον Αγαθοκλή, και διηγείται την επέμβασή του εναντίον του Ζόλτη.

Η εθνική του προέλευση αποτελεί αντικείμενο αμφισβήτησης: ο Ντιονίσιε Μ. Πιππίντι τον θεωρεί ως Γέτη, ενώ ο Ι. Ι. Ρούσσου τον θεωρεί ως Σκύθη.

## Παραπομπές


Κατηγορία:Βασιλείς της Δακίας
Κατηγορία:Ιστορία της Δοβρουτσάς
Αισχύλος ο Κνίδιος

Ο **Αισχύλος ο Κνίδιος** (1ος αιώνας π.Χ.) ήταν Έλληνας ρήτορας με καταγωγή από την Κνίδο της Καρίας. Ως έκφραση στους λόγους του εφάρμοζε τον ασιανισμό, και ήταν σύγχρονος του Ρωμαίου ρήτορα Κικέρωνα ο οποίος αναφέρει για τον Αισχύλο πως ήταν από τους πιο καταξιωμένους Μικρασιάτες ρήτορες της εποχής του.

## Παραπομπές


Κατηγορία:Αρχαίοι Έλληνες ρήτορες
Liquid Kids

Το ***Liquid Kids*** (, Χέπμπορν: *Mizubaku Daibouken*) είναι παιχνίδι arcade που κυκλοφόρησε το 1990 από την Taito.

## Τρόπος παιχνιδιού
Το Liquid Kids είναι πλατφόρμα ενός παίκτη στο οποίο πρωταγωνιστεί ο Hipopo, ένας πλατύποδας (που αναφέρεται ως ιπποπόταμος) ο οποίος πρέπει να πολεμήσει σε επίπεδα με εχθρούς, ψάχνοντας το κορίτσι του, που έχει χαθεί, και σώζοντας άλλους πλατύποδες στη διαδρομή. Ο Hipopo είναι οπλισμένος με βόμβες νερού, ο οποίες μπορούν να πεταχτούν στους εχθρούς και να τους βλάψουν ή να τους μουσκέψουν. Αν μουσκευτούν, ο εχθροί μπορούν να δεχτούν κλωτσιές και να καταστραφούν εντελώς. Οι εχθροί που δεν έλαβαν κλωτσιά θα στεγνώσουν και θα αναρρώσουν μετά από λίγη ώρα.

Ο σχεδιασμός των επιπέδων περιλαμβάνει κινούμενες πλατφόρμες, ορόφους που καταρρέουν, βάρκες και τροχούς νερού. Επίσης, μπορούν να βρεθούν μικρά φυτά, τα οποία αν ποτιστούν, μεγαλώνουν, δημιουργώντας νέες πλατφόρμες. Πολλοί εχθροί έχουν ως θέμα τη φωτιά. Ο Hipopo μπορεί επίσης να συλλέξει τούρτες και άλλα αντικείμενα για να κερδίσει πόντους.

## Μουσική
Στις 21 Ιανουαρίου του 1991, κυκλοφόρησε ένα CD με το soundtrack του παιχνιδιού από την Pony Canyon / Scitron, το οποίο περιλάμβανε 13 τραγούδια.

## Παραπομπές


## Εξωτερικοί σύνδεσμοι

* Το Liquid Kids στο Giant Bomb
* Το Liquid Kids στο GameFAQs

Κατηγορία:Arcade παιχνίδια
Κατηγορία:Βιντεοπαιχνίδια του 1990
Κατηγορία:Βιντεοπαιχνίδια Amiga
Κατηγορία:Βιντεοπαιχνίδια πλατφόρμας
Κατηγορία:Βιντεοπαιχνίδια της Taito
Κατηγορία:Βιντεοπαιχνίδια του Virtual Console
Κατηγορία:Βιντεοπαιχνίδια του Sega Saturn
Κατηγορία:Βιντεοπαιχνίδια TurboGrafx-16
Wonder Boy (βιντεοπαιχνίδι)

Το ***Wonder Boy*** (ιαπωνικά: ワンダーボーイ, Χέπμπορν: *Wandā Bōi*) είναι arcade παιχνίδι πλατφόρμας που κυκλοφόρησε το 1986 από τη Sega και αναπτύχθηκε από την Escape (νυν Westone Bit Entertainment).

Αρχικά σχεδιάστηκε για τα arcade, ενώ αργότερα έγινε port στα SG-1000, Master System και Game Gear από τη Sega, και στους προσωπικούς υπολογιστές ZX Spectrum, Commodore 64 και Amstrad CPC από την Activision. Το παιχνίδι είναι επίσης γνωστό ως ***Super Wonder Boy*** (スーパーワンダーボーイ, *Sūpā Wandā Bōi*) για την κυκλοφορία του στην Ιαπωνία στο Master System και ως ***Revenge of Drancon*** για τη βόρεια Αμερική στο Game Gear

Ένα remake του παιχνιδιού σε υψηλή ανάλυση με τον τίτλο *[[Wonder Boy Returns]]*, αναπτύχθηκε από την CFK και κυκλοφόρησε στο Steam στις 21 Οκτωβρίου του 2016.

Πρόκειται για το πρώτο παιχνίδι της σειράς *[[Wonder Boy]]*, και ακολούθησαν πέντε sequels, τα *[[Wonder Boy in Monster Land]]*, *[[Wonder Boy III: Monster Lair]]*, *[[Wonder Boy III: The Dragon's Trap]]*, *[[Wonder Boy in Monster World]]* και *[[Monster World IV]]*. Το παιχνίδι υπήρξε η βάση στην οποία στηρίχθηκε η σειρά *[[Adventure Island]]*.

## Παραπομπές


## Εξωτερικοί σύνδεσμοι

*Official Sega minisite 
*Official Arcade Archives minisite 
*Official PlayStation minisite  
*Official Nintendo minisite 

Κατηγορία:Arcade παιχνίδια
Κατηγορία:Βιντεοπαιχνίδια του 1986
Κατηγορία:Βιντεοπαιχνίδια του Game Gear
Κατηγορία:Βιντεοπαιχνίδια του Virtual Console
Κατηγορία:Βιντεοπαιχνίδια για κινητά
Κατηγορία:Βιντεοπαιχνίδια Amstrad CPC
Κατηγορία:Βιντεοπαιχνίδια ZX Spectrum
Κατηγορία:Βιντεοπαιχνίδια SG-1000
Κατηγορία:Βιντεοπαιχνίδια του Master System
Κατηγορία:Βιντεοπαιχνίδια του Commodore 64
Κατηγορία:Βιντεοπαιχνίδια πλατφόρμας
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια της Sega
Κατηγορία:Wonder Boy
Άντζεϊ Βάιντα

Ο **Άντζεϊ Βίτολντ Βάιντα** (πολωνικά: *Andrzej Witold Wajda*, 6 Μαρτίου 1926 – 9 Οκτωβρίου 2016) ήταν Πολωνός σκηνοθέτης, σεναριογράφος και παραγωγός.

## Βιογραφία
Γεννήθηκε το 1926 στο Σουβάουκι της Πολωνίας. Σπούδασε ζωγραφική στην Ακαδημία Καλών Τεχνών της Κρακοβίας και σκηνοθεσία στη Σχολή Κινηματογράφου του Λοτζ. Τη δεκαετία του 1950 ξεκίνησε να γυρίζει ταινίες και ντοκιμαντέρ.

Το έργο του αναγνωρίστηκε παγκοσμίως και έλαβε πολλά βραβεία. Στο φεστιβάλ των Καννών το 1957 κέρδισε το Ειδικό Βραβείο της Επιτροπής για το *Κανάλ* και το 1978 το FIPRESCI για το *Άνθρωπος από μάρμαρο*. Το 1958 έλαβε το FIPRESCI στο φεστιβάλ της Βενετίας για το *Στάχτες και διαμάντια*. Το 1981 κέρδισε τον Χρυσό Φοίνικα για το *[[Ο άνθρωπος από σίδερο]]*. Το 1983 κέρδισε το Βραβείο BAFTA Καλύτερης Μη Αγγλόφωνης Ταινίας και το Βραβείο Σεζάρ καλύτερου σκηνοθέτη για το *Υπόθεση Δαντών*. Το 2009 κέρδισε το FIPRESCI στα Βραβεία Ευρωπαϊκού Κινηματογράφου για το *Γλυκιά έξαψη*.

Το 1982 έλαβε το Τιμητικό Βραβείο Σεζάρ, το 1996 την Τιμητική Χρυσή Άρκτο, το 1998 τον Τιμητικό Χρυσό Λέοντα και το 2000 το Τιμητικό Όσκαρ για την προσφορά του στην Έβδομη Τέχνη.

Απεβίωσε το 2016 στη Βαρσοβία, σε ηλικία 90 ετών.

## Επιλεγμένη φιλμογραφία
*1956 Κανάλ
*1958 Στάχτες και διαμάντια
*1959 Λότνα
*1960 Αθώοι μάγοι
*1962 Λαίδη Μακβεθ της Σιβηρίας
*1968 Όλα για πούλημα
*1969 Κυνηγώντας μύγες
*1970 Τοπίο Μετά Τη Μάχη
*1973 Ο γάμος
*1975 Η Γη της Επαγγελίας
*1977 Άνθρωπος από μάρμαρο
*1978 Χωρίς αναισθητικό
*1979 Οι δεσποινίδες του Βίλκο
*1980 Ο μαέστρος
*1981 Ο άνθρωπος από σίδερο
*1983 Υπόθεση Δαντών
*1990 Η θυσία του Κόρτσακ
*2007 Κατίν
*2009 Γλυκιά έξαψη
*2013 Βαλέσα, η δύναμη της ελπίδας
*2016 Μετείκασμα

## Παραπομπές


Κατηγορία:Πολωνοί σεναριογράφοι
Κατηγορία:Πολωνοί παραγωγοί ταινιών
Κατηγορία:Πολωνοί σκηνοθέτες κινηματογράφου
Κατηγορία:Τιμητικό Όσκαρ (παραλήπτες)
Κατηγορία:Απόφοιτοι της Εθνικής Σχολής Κινηματογράφου του Λοτζ
Κατηγορία:Μέλη της Γερουσίας της Πολωνίας (1989-1991)
Κατηγορία:Μέλη του Ενιαίου Εργατικού Κόμματος Πολωνίας
Κατηγορία:Μέλη του Πολωνικού Εσωτερικού Στρατού
Κατηγορία:Αποδέκτες του Τάγματος του Λαβάρου της Εργασίας
Κατηγορία:Αποδέκτες του Τάγματος των Οικοδόμων της Λαϊκής Δημοκρατίας της Πολωνίας
Κατηγορία:Διοικητές του Τάγματος των Τεχνών και των Γραμμάτων
Κατηγορία:Ταξιάρχες της Λεγεώνας της Τιμής
Κατηγορία:Αποδέκτες του Τάγματος του Λευκού Αετού (Πολωνία)
Κατηγορία:Αποδέκτες του Βραβείου Χέρντερ
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Ενταφιασμοί στο Κοιμητήριο Σαλβάτορ
GameRankings

Το **GameRankings** είναι ένας ιστότοπος ο οποίος συλλέγει βαθμολογίες από online και offline πηγές για να δώσει μια μέση βαθμολογία σε βιντεοπαιχνίδια. Έχει γύρω στα 315,000 άρθρα τα οποία σχετίζονται με περισσότερα από 14,500 βιντεοπαιχνίδια. Το GameRankings ανήκει στην CBS Interactive. Παρόμοιοι ιστότοποι αποτελούν τα GameStats, Metacritic (το οποίο επίσης ανήκει στην CBS Interactive), MobyGames και TopTenReviews.

## Βαθμολογίες
Το GameRankings συλλέγει και συνδέει σε αξιολογήσεις από άλλους ιστότοπους και περιοδικά, και υπολογίζει συγκεκριμένα από αυτά. Παρόλο που χιλιάδες αξιολογήσεις απαριθμούνται, μόνο αυτές που θεωρούνται σημαντικές από το GameRankings χρησιμοποιούνται για τη βαθμολογία. Βαθμολογήσεις εκλέγονται από πολλές Αμερικάνικες και Ευρωπαϊκές πηγές. Ο ιστότοπος χρησιμοποιεί ένα ποσοστό βαθμού για όλες τις βαθμολογήσεις για να υπολογιστεί μια μέση βαθμολογία. Ωστόσο, επειδή δε χρησιμοποιούν τα ίδιο σύστημα βαθμολόγησης (κάποιοι βαθμολογούν σε 5 ή 10, ενώ άλλοι χρησιμοποιούν ένα βαθμό γραμμάτων), το GameRankings αλλάζει όλα τα άλλα είδη βαθμολόγησης σε ποσοστά χρησιμοποιώντας μια σχετικά απλή διαδικασία μετατροπής.

Όταν ένα παιχνίδι έχει αποκτήσει συνολικά 20 κριτικές, δέχεται μια αξιολόγηση σε σύγκριση με άλλα παιχνίδια στον ιστότοπο και μια αξιολόγηση σε σύγκριση σε άλλα παιχνίδια στη κονσόλα του. Το παιχνίδι με την υψηλότερη βαθμολογία είναι το Super Mario Galaxy, με βαθμολογία 97.64%.

### Κανόνες ένταξης ιστότοπων
Υπάρχουν ορισμένοι κανόνες που ακολουθεί το GameRankings για να αποφασίζει ποιοι ιστότοποι χρησιμοποιούνται για να υπολογίσουν το σκορ ενός παιχνιδιού. Αυτοί οι κανόνες είναι:
* Οι ιστότοποι πρέπει να έχουν τουλάχιστον 300 αρχειοθετημένες αξιολογήσεις για πολλαπλών συστημάτων/πολλαπλών ειδών ιστότοπους, ή 100 αξιολογήσεις για ενός συστήματος ή είδους ιστότοπων.
* Οι ιστότοποι πρέπει να δημοσιεύουν τουλάχιστον 15 αξιολογήσεις τον μήνα.
* Οι ιστότοποι πρέπει να έχουν μια επαγγελματική, ελκυστική εμφάνιση.
* Οι ιστότοποι πρέπει να αξιολογούν πια ποικιλία παιχνιδιών.
* Οι ιστότοποι πρέπει να έχουν ένα ειδικό όνομα τομέα με επαγγελματική φιλοξενία.
* Οι αξιολογήσεις πρέπει να γράφονται σωστά.
* Ένας ιστότοπος πρέπει να συμπεριφέρεται με επαγγελματικό τρόπο.

Ωστόσο, κάποιοι ιστότοποι που ακολουθούν αυτούς τους κανόνες δεν συμπεριλαμβάνονται, όπως ιστότοποι που δεν γράφονται στην Αγγλική γλώσσα.

## Παραπομπές


Κατηγορία:Ιστότοποι για βιντεοπαιχνίδια
Ειρήνη Γεωργάτου

H **Ειρήνη Γεωργάτου** ( 1 Φεβρουαρίου 1990) είναι ελληνίδα πρώην πρωταθλήτρια της αντισφαίρισης. Στην καριέρα της έφτασε στην θέση 176 της WTA στο μονό γυναικών στις 16 Μαΐου 2011, και στην θέση 171 στο διπλό το οποίο πέτυχε στις 31 Ιανουαρίου 2011. Την επιτυχία της αυτή την οφείλει σε τουρνουά που συμμετείχε στην Ελλάδα, το Ισραήλ, την Τουρκία, και το Ουζμπεκιστάν. Ήταν αθλήτρια του Α.Σ. Πέρα κι έγινε επαγγελματίας το 2005 και σταμάτησε τους αγώνες το 2011 έχοντας ρεκόρ 122-84. Σήμερα είναι προπονήτρια padel και έχει σταματήσει το τένις τελείως..

Στο Πανελλήνιο πρωτάθλημα ήταν πρώτη στο μονό το 2008 και το 2009, ενώ ήταν δεύτερη το 2007, πρώτη στο διπλό το 2008 και το 2009.

Το 2011 όπου σημείωσε την μεγάλη άνωση στην παγκόσμια κατάταξη ήταν νικήτρια στο μονό στα τουρνουά της Μυτιλήνης, στις Αττάλειας (δύο τουρνουά), στο  Κασρί και στην Μπουχάρα, στο διπλό στα τουρνουά του Σούτον και του Γιοχάνεσμπουργκ.

Έχει αγωνιστεί με την εθνική Ελλάδος γυναικών στο Fed cup του 2011.

## Παραπομπές


Κατηγορία:Ελληνίδες αθλήτριες της αντισφαίρισης
Κατηγορία:Έλληνες προπονητές αντισφαίρισης
Δημήτριος Μωραΐτης

Ο **Δημήτριος Μωραΐτης** (1866 - 1942) ήταν Έλληνας εφοπλιστής και πολιτικός.

## Βιογραφικά στοιχεία

Γεννήθηκε στην Άνδρο και ήταν γιος του Γεωργίου Μωραΐτη. Ασχολήθηκε με την ναυτιλία αποκτώντας σημαντική περιουσία. Στις αρχές του 20ου αιώνα, ίδρυσε, μαζί με άλλους εφοπλιστές, την πρώτη πολυμετοχική ναυτιλιακή εταιρεία, με την ονομασία *Ελληνική Ανώνυμος Υπερωκεάνειος Ατμοπλοϊκή Εταιρία*, η οποία όμως το 1908 πτώχευσε.

Συμμετείχε ως υποψήφιος βουλευτής περιφέρειας Άνδρου στις εκλογές του 1902, στις οποίες δεν εξελέγη. Μετά, όμως, τον θάνατο του Νικολάου Μαυροκορδάτου, στις 3 Μαρτίου 1903, κατέλαβε την βουλευτική του έδρα. Επανεξελέγη στις εκλογές του 1906.

Απεβίωσε στο Λονδίνο, το 1942.

## Παραπομπές


Κατηγορία:Έλληνες εφοπλιστές
Κατηγορία:Βουλευτές Άνδρου
Φώτιος Μοσχούλας

Ο **Φώτιος Μοσχούλας** ήταν Έλληνας πολιτικός και ιατρός.

## Βιογραφικά στοιχεία

Γεννήθηκε στο Επιτάλιο Ηλείας και καταγόταν από παλιά οικογένεια πολιτικών της επαρχίας Ολυμπίας. Σπούδασε ιατρική στο Πανεπιστήμιο Αθηνών και ιδιώτευσε ως ιατρός. 

Ασχολήθηκε με την πολιτική εκλεγόμενος για πρώτη φορά βουλευτής Ολυμπίας στις εκλογές του 1899 και επανεξελέγη στις εκλογές του 1902 και 1906 και ως βουλευτής Μεσσηνίας στις εκλογές του Μαΐου 1915, του Δεκεμβρίου 1915, του 1926 και του 1932. Επανεξελέγη, με την υποστήριξη του Λαϊκού Κόμματος βουλευτής Ολυμπίας και Μεσσηνίας στις εκλογές του 1933 και 1935 αντίστοιχα.

Τον Μάιο του 1904 μονομάχησε με τον βουλευτή Κεφαλληνίας και αργότερα δήμαρχο Αργοστολίου, Κωνσταντίνο Γεράκη.

Αναμείχθηκε επίσης στις αρχιεπισκοπικές εκλογές του 1938 υποστηρίζοντας την υποψηφιότητα του Χρύσανθου και υπονομεύοντας αυτή του Δαμάσκηνου..

## Παραπομπές


Κατηγορία:Έλληνες ιατροί του 19ου αιώνα
Κατηγορία:Βουλευτές Ολυμπίας
Κατηγορία:Βουλευτές Μεσσηνίας
Κατηγορία:Έλληνες ιατροί του 20ού αιώνα
Λέων Μ. Μεσσηνέζης

Ο **Λέων Μεσσηνέζης** ήταν Έλληνας πολιτικός και έμπορος.

## Βιογραφικά στοιχεία

Ήταν γιος του Μιλτιάδη Μεσσηνέζη, κτηματία και εμπόρου, και μέλος της οικογένειας Μεσσηνέζη. Παππούς του ήταν ο Λέων Μεσσηνέζης. Ασχολήθηκε με το εμπόριο σταφίδας. Εξελέγη βουλευτής Αχαΐας και Ήλιδος στις εκλογές του 1912.

Ήταν παντρεμένος και είχε έναν γιο, τον Μίλτο Μεσσηνέζη, έμπορο.

## Παραπομπές


Κατηγορία:Βουλευτές Αχαΐας-Ήλιδος
Κατηγορία:Οικογένεια Μεσσηνέζη
Μεγαλοβλαστική αναιμία

Η **μεγαλοβλαστική αναιμία** είναι ένα είδος αναιμίας που οφείλεται σε διαταραχές σύνθεσης DNA κατά την αιμοποίηση. Συχνότερα αίτια αποτελούν η ανεπάρκεια βιταμίνης Β<sub>12</sub> και φυλλικού οξέος, και ακολουθούν διαταραχές στο μεταβολισμό αυτών των βιταμινών, καθώς και άλλες διαταραχές σύνθεσης DNA. Εξ' αιτίας αυτών, η ωρίμανση του πυρήνα των ερυθροβλαστών καθυστερεί σε σχέση με την ανάπτυξη του κυτταροπλάσματος. Τα ώριμα ερυθροκύτταρα είναι συνήθως μεγάλα, σχήματος οβάλ, και μπορεί να περιέχουν τμήματα του πυρήνα. Η κατάσταση αυτή επηρεάζει και άλλα ταχέως διαιρούμενα κύτταρα, όπως τα επιθηλιακά κύτταρα του στόματος και γλώσσας, του λεπτού εντέρου κλπ.

## Αίτια

### Ανεπάρκεια βιταμίνης Β<sub>12</sub>
Η αποθηκευμένη ποσότητα βιταμίνης Β12 στον οργανισμό είναι φυσιολογικά 2-5mg, και η ημερήσια κατανάλωση είναι 1-3μg (περίπου 0,1% των αποθεμάτων). Έτσι, ακόμη και μια ξαφνική απουσία πρόσληψης βιταμίνης Β12 (π.χ. μετά από ολική γαστρεκτομή χωρίς θεραπεία αναπλήρωσης Β12) θα οδηγήσει σε ανεπάρκεια μετά από κάποια χρόνια.

#### Έλλειψη Β12 από τις τροφές
Η βιταμίνη Β12 βρίσκεται σε τροφές αποκλειστικά ζωικής προέλευσης, όπως συκώτι, κρέας, ψάρι, αυγά, γαλακτοκομικά. Έτσι, σε αυστηρά φυτοφάγα άτομα (vegans) που καταναλώνουν μόνο φυτικές τροφές μπορεί να παρουσιαστεί έλλειψη βιταμίνης Β12. Αξίζει να σημειωθεί πως τα αυστηρά φυτοφάγα άτομα μπορούν να αναπληρώσουν το έλλειμμα βιταμίνης Β12 με συμπληρώματα διατροφής, καθώς και τρόφιμα τεχνητά εμπλουτισμένα με Β12 (φυτικά γάλατα, προϊόντα σόγιας, δημητριακά). Τα συμπληρώματα και ο εμπλουτισμός με βιταμίνη Β12 μπορεί να γίνει με μικροοργανισμούς χωρίς τη διαμεσολάβηση ζώων ή παραγώγων τους.

#### Μειωμένη απορροφητικότητα Β<sub>12</sub>
* Ο ενδογενής παράγοντας (ένζυμο που παράγεται στο στομάχι) και το γαστρικό οξύ είναι απαραίτητα για την απορρόφηση της βιταμίνης Β12. Κάποιες καταστάσεις που προκαλούν ανεπάρκεια των δύο αυτών στοιχείων είναι: η γαστρεκτομή, η ατροφική γαστρίτιδα (κυρίως σε ηλικιωμένους), κακοήθης αναιμία (αυτοάνοση κατάσταση που οδηγεί σε μειωμένη έκκριση ενδογενή παράγοντα). Στην ολική γαστρεκτομή η ανεπάρκεια θα παρουσιαστεί αναπόφευκτα μέσα σε 5 χρόνια (εάν δεν υπάρχει παρεντερική χορήγηση της βιταμίνης), ενώ σε μερική γαστρεκτομή ανεπάρκεια εμφανίζεται μόνο σε 10-20% των περιπτώσεων.
* Η παγκρεατική τρυψίνη είναι σημαντική για την απορρόφηση της βιταμίνης Β12. Έτσι, μια δυσλειτουργία του παγκρέατος μπορεί επίσης να προκαλέσει ανεπάρκεια.
* Εκτομή μεγάλου τμήματος του τελικού ειλεού, ή νόσος του Crohn στον τελικό ειλεό μπορεί επίσης να προκαλέσει μειωμένη απορρόφηση Β12, επειδή εκείνο είναι το τμήμα του εντέρου που απορροφά τη βιταμίνη.
* Αυξημένη ανάπτυξη βακτηρίων στο λεπτό έντερο μπορεί να οδηγήσει σε κατανάλωση της βιταμίνης από αυτά. Αυτό μπορεί να προκληθεί από διαταραχές κινητικότητας, υπογαμμασφαιριναιμία (είδος ανοσοανεπάρκειας) καθώς και ανεπάρκεια ειλεοτυφλικής βαλβίδας (π.χ. μετά από εκτομή τελικού ειλεού) που οδηγεί σε εύκολη μεταφορά βακτηρίων από το παχύ στο λεπτό έντερο.

## Παραπομπές


Κατηγορία:Παθήσεις του αίματος
Ασπασία Απέργη

Η **Ασπασία Απέργη** (Αθήνα 1910 - Αθήνα 1988) ήταν πρωταθλήτρια της αντισφαίρισης και της επιτραπέζιας αντισφαίρισης. Σε λίστες νικητών αναφέρεται και σαν *Ασπασία Καλογεροπούλου* ή *Ασπασία Κυριακού* με τα επώνυμα των συζύγων της.

Ήταν κόρη του Ιπποκράτη και της Αικατερίνης Απέργη, παντρεύτηκε το 1936 τον Ανατόλιο Καλογερόπουλο και το 1943 τον Ιωάννη Κυριακό, και οι δύο μέλη του Ομίλου αντισφαίρισης Αθηνών του οποίου ήταν μέλος και η ίδια. Αγωνίστηκε για 32 έτη από το 1924 έως το 1958 που αποσύρθηκε από τα κορτς .

Στην καριέρα της και στο πανελλήνιο πρωτάθλημα ήταν πρώτη το 1946 το 1947 και το 1951, δεύτερη το 1935 και το 1939. Στο διπλό γυναικών πρώτη με συμπαίκτρια την Ίντζι Λενού ήταν το 1946, 1947, 1948, και το 1949, το 1951 πάλι πρώτη με συμπαίκτρια την Λένα Βούλτσου-Ράλλη, δεύτερη ήταν το 1929, 1935, 1939 και το 1953. Στο διπλό μεικτό ήταν δεύτερη το 1933 με συμπαίκτη τον Κίμων Ζάχο, το 1946 με συμπαίκτη τον Αλέξανδρο Οράτη, το 1950, 1951 με συμπαίκτη τον Ελευθέριο Ζαφειρίου, και με συμπαίκτη τον Γρηγοράκη το 1954.

Στο Εαρινό πρωτάθλημα του Πανελλήνιου ήταν πρώτη στο διπλό μεικτό το 1934, 1936 και το 1951 και δεύτερη το 1946, 1950 και το 1954. Στο πρωτάθλημα Αθηνών ήταν πρώτη στο απλό το 1946 και στο διπλό το 1946 και 1950, δεύτερη το στο μονό το 1947 και στο μεικτό το 1951. Στο πρωτάθλημα του ΟΑ Κηφισιάς ήταν πρώτη το 1948 στο μόνο και στο διπλό γυναικών.

Το 1948 συμμετείχε στους διεθνείς αγώνες της Κωνσταντινούπολης όπου ήταν πρώτη στο μεικτό διπλό με συμπαίκτη τον Λάζαρο Στάλιο και στο τουρνουά της Άγκυρας όπου ήταν πρώτη στο διπλό με συμπαίκτρια την Βούλτσου και δεύτερη στο μεικτό με συμπαίκτη τον Φαμέν.

Στην επιτραπέζιας αντισφαίριση είχε επιτυχίες στο εσωτερικό πρωτάθλημα του ΟΑΑ. Τιμήθηκε με το βραβείο "συμμετοχής στην Γ΄ Βαλκανιάδα'' το 1970.

## Παραπομπές


## Πηγές
* Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1

Κατηγορία:Ελληνίδες αθλήτριες της αντισφαίρισης
Κατηγορία:Αθλητές του ΟΑΑ
Κατηγορία:Ελληνίδες αθλήτριες της επιτραπέζιας αντισφαίρισης
Δημήτρης Μπαξεβανάκης

Ο **Δημήτρης Μπαξεβανάκης** είναι Έλληνας ηλεκτρολόγος μηχανικός, εκπαιδευτικός και πολιτικός.

## Βιογραφία
Γεννήθηκε στον νομό Ημαθίας στις 17 Νοεμβρίου 1959. Έχει σπουδάσει Ηλεκτρολόγος-Μηχανικός στο Εθνικό Μετσόβιο Πολυτεχνείο και είναι εκπαιδευτικός στο επάγγελμα. Είναι έγγαμος με 2 παιδιά.                                                                                                                       

### Πολιτική σταδιοδρομία
Στις εκλογές του Ιανουαρίου 2015 εκλέχτηκε βουλευτής του Ελληνικού Κοινοβουλίου στην περιφέρεια Ηλείας και επανεκλέχθηκε στην ίδια περιφέρεια στις εκλογές του Σεπτεμβρίου 2015. Συμμετείχε στην Επιτροπή Μορφωτικών υποθέσεων, στην Επιτροπή Βιβλιοθήκης Βουλής, στην Επιτροπή Έρευνας και Τεχνολογίας και στην Ειδική Μόνιμη Επιτροπή Προστασίας του Περιβάλλοντος.

Στις 5 Νοεμβρίου 2016 στον πρώτο ανασχηματισμό της δεύτερης κυβέρνησης Τσίπρα, ανέλαβε το χαρτοφυλάκιο του υφυπουργού Παιδείας, Έρευνας και Θρησκευμάτων και το διατήρησε έως τις 29 Αυγούστου 2018.

Το 2023, αποχώρησε από τον ΣΥΡΙΖΑ και εντάχθηκε στη Νέα Αριστερά, συμμετέχοντας μάλιστα στο Μεταβατικό Πανελλαδικό Συντονιστικό Νέας Αριστεράς.  

## Παραπομπές


## Εξωτερικοί σύνδεσμοι
*Βιογραφικό στην ιστοσελίδα της Βουλής

Κατηγορία:Έλληνες ηλεκτρολόγοι μηχανικοί
Κατηγορία:Έλληνες εκπαιδευτικοί
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Βουλευτές Ηλείας
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες υφυπουργοί Παιδείας, Έρευνας και Θρησκευμάτων
Γιάννης Λαμπρόπουλος

Ο **Γιάννης Λαμπρόπουλος** (Ελληνοεκκλησία Μεσσηνίας, 20 Νοεμβρίου 1955) είναι Έλληνας νομικός και πολιτικός. Είναι δικηγόρος στο επάγγελμα και υφυπουργός στο Υπουργείο Προστασίας του Πολίτη από το 2025.  

## Βιογραφικά στοιχεία
Ο Λαμπρόπουλος είναι απόφοιτος Νομικής Σχολής του Δημοκρίτειου Πανεπιστημίου Θράκης.

Εξελέγη βουλευτής Μεσσηνίας με τη Νέα Δημοκρατία στις εκλογές του 1989 και έκτοτε εκλέγεται ανελλιπώς στον Νομό Μεσσηνίας.

Από τον Μάρτιο του 2004 μέχρι τον Σεπτέμβριο του 2007 διετέλεσε υφυπουργός Εθνικής Άμυνας στην κυβέρνηση Κώστα Καραμανλή, όπως και στον τελευταίο ανασχηματισμό της κυβέρνησης Σαμαρά.

Τον Μάρτιο του 2025 ορίστηκε υφυπουργός Προστασίας του Πολίτη.

Είναι έγγαμος με την Δήμητρα Κατσιμεντέ και πατέρας μιας κόρης και ενός γιου.

## Κοινωνική Δραστηριότητα
Στο παρελθόν ήταν ιδρυτικό μέλος και πρόεδρος της φοιτητικής οργάνωσης της ΔΑΠ-ΝΔΦΚ στη Νομική Σχολή του Δημοκριτείου Πανεπιστημίου Θράκης (1974-1979) και εκλεγμένος κομματικό στέλεχος στη Μεσσηνία στα έτη 1983-89.

Διετέλεσε αντιπρόεδρος της Ο.Κ.Ε. Δημόσιας Τάξης της Ν.Δ. Το 2002 εκλέχτηκε υπεύθυνος Τομέα Εσωτερικών-Δημόσιας Διοίκησης και Αποκέντρωσης της Νέας Δημοκρατίας και προετοίμασε το κυβερνητικό πρόγραμμα της Νέας Δημοκρατίας για την Αυτοδιοίκηση και τη Δημόσια Διοίκηση.

Κατά την διάρκεια του κοινοβουλευτικού του βίου έχει συμμετάσχει, επίσης, στις Κοινοβουλευτικές Επιτροπές Οικονομικών, Κοινωνικών Υποθέσεων, Δημόσιας Διοίκησης και Δημόσιας Τάξης.

Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Μεσσηνίας
Κατηγορία:Έλληνες υφυπουργοί Εθνικής Άμυνας
Κατηγορία:Απόφοιτοι της Νομικής Σχολής του Δημοκρίτειου Πανεπιστημίου Θράκης
Metacritic

Το **Metacritic** είναι ιστότοπος ο οποίος συναθροίζει κριτικές σε μουσικά άλμπουμ, βιντεοπαιχνίδια, ταινίες, τηλεοπτικές σειρές, DVDs και, παλαιότερα, βιβλία. Για κάθε προϊόν, λαμβάνεται μια αριθμητική βαθμολογία από κάθε κριτική και η συνολική υπολογίζεται κατά μέσο όρο. Ένα απόσπασμα από κάθε κριτική παρέχεται μαζί με έναν σύνδεσμο με την πηγή. Τρεις κώδικες χρωμάτων, πράσινο, κίτρινο και κόκκινο συνοψίζουν τη σύσταση του κριτικού, δίνοντας μια ιδέα για την γενική ελκυστικότητα του προϊόντος μεταξύ κριτικών και, σε μικρότερο βαθμό, το κοινό.

Η μέθοδος βαθμολόγησης της Metacritic μετατρέπει κάθε κριτική σε ένα ποσοστό το οποίο επιλέγει ο ιστότοπος, πριν λάβει ένα σταθμισμένο μέσο όρο με βάση τη φήμη του κριτικού, καθώς και η εισαγωγή στη λίστα διαφορετικών αριθμών αξιολογήσεων. Πολλές κριτικές δίνουν μια βαθμολογία από τα πέντε, από τα δέκα, από τοις εκατό, ή ακόμα και μια αλφαβητική βαθμολογία. Το Metacritic μετατρέπει τέτοιες βαθμολογίες σε ένα ποσοστό. Ωστόσο, υπάρχουν κριτικές χωρίς καμία σαφή βαθμολόγηση, όπως αυτές της *[[The New York Times]]*, στις οποίες το Metacritic αξιολογεί τον τόνο της κριτικής πριν αναθέσει ένα σχετικό ποσοστό.

Το Metacritic δημιουργήθηκε και ιδρύθηκε από τους Jason Dietz, Marc Doyle και Julie Doyle Roberts. Θεωρείται ως ο κύριος συναθροιστής κριτικών της βιομηχανίας των βιντεοπαιχνιδιών.

## Ιστορικό
Το Metacritic ξεκίνησε το 1999 από τον Marc Doyle, την αδερφή του Julie Doyle Roberts, καθώς και έναν μαθητή από το Πανεπιστήμιο της Νότιας Καλιφόρνιας, τον Jason Dietz. Παρόλο που το Rotten Tomatoes ήδη σύλλεγε κριτικές ταινιών, οι Doyle, Roberts και Dietz "είδαν μια ευκαιρία να καλύψουν ένα ευρύτερο φάσμα των μέσων μαζικής ενημέρωσης". Το Metacritic πουλήθηκε στην CNET το 2005. Η CNET και το Metacritic ανήκουν στην CBS Corporation.

Τον Αύγουστο του 2010, η εμφάνιση του ιστότοπου ανανεώθηκε ολοκληρωτικά, κάτι το οποίο δέχτηκε υπερβολικά αρνητικές κριτικές από χρήστες του Metacritic.

## Metascores
Οι βαθμολογίες του Metacritic (*Metascores*) είναι σταθμισμένες μέσες τιμές. Συγκεκριμένες δημοσιεύσεις έχουν μεγαλύτερη σημασία "που βασίζεται λόγω του αναστήματος τους".

Ο Marc Doyle της Metacritic είχε λάβει συνέντευξη από τον Keith Stuart του *[[The Guardian]]* στο "να πάρει μια ματιά στη διαδικασία του *metascoring*". Ο Stuart έγραψε "το φαινόμενο του metascore, δηλαδή τα Metacritic και GameRankings, έχει γίνει ένα πάρα πολύ σημαντικό στοιχείο της δημοσιογραφίας online παιχνιδιών κατά τα τελευταία χρόνια". Ο Doyle ανέφερε ότι επειδή τα βιντεοπαιχνίδια είναι μια καλύτερη επένδυση του χρόνου και λεφτών από άλλες μορφές ψυχαγωγίας, οι gamers είναι πολύ πιο ενημερωμένοι για κριτικές από οπαδούς ταινίας ή της μουσικής."

Τα metascores για βιντεοπαιχνίδια, ταινίες, τηλεοπτικές σειρές και μουσική είναι τα εξής:

## Παραπομπές


Κατηγορία:Ιστότοποι για βιντεοπαιχνίδια
Κατηγορία:Ιστότοποι για φιλμ
Κατηγορία:Μουσικές ιστοσελίδες
Καρλ Τάικε

Ο **Καρλ Τάικε** (γερμ. *Carl Albert Hermann Teike*, Καρλ Άλμπερτ Χερμαν Τάικε, 5. Φεβρουαρίου 1864  - 28. Μαίου 1922) υπήρξε Γερμανός μουσικός και συνθέτης. Γνωστό του έργο έγινε η σύνθεση με τίτλο «Alte Kameraden» (βετεράνοι). 
## Βιογραφία
Ο πατέρας του ήταν σιδεράς στο Άλτνταμ της Στετίνης. Σε ηλικία 14 ετών μαθήτευσε στον Πάουλ Μπέττχερ, διευθυντή ορχήστρας στην Βολλίν όπου έμαθε μουσική και να παίζει πολλά πνευστά όργανα. Επί τέσσερα χρόνια έλαβε μέρος σε παραστάσεις με την ορχήστρα του Μπέττχερ. Από το 1883, ανέλαβε τον οξύαυλο στη βασιλική μουσική μπάντα 123 του Βασιλιά Κάρολου στην Ουλμ. Εκεί έγραψε το «Alte Kameraden». Κατόπιν διορίστηκε αστυνόμος στο Πότσνταμ. Αρρώστησε όμως και πήρε μετάθεση. Ασυνάρπαστες συνθέσεις του έγιναν «In Treue fest», «Graf Zeppelin» und «Treue um Treue». Προς τιμή του ανεγέρθηκε αναμνηστική πλάκα στο πατρικό του σπίτι στη γενετειρά του στην Πολωνία.

## Παραπομπές


## Βιβλιογραφία
* Ούρμπαν Μπάχερ: *Γερμανικά Μαρτίου Μουσική*. Hartung-Gorre, Konstanz, 2013, ISBN 978-3-86628-457-9, σελ. 137-140.
* Waldemar Diedrich: *μου ζητάς να Pommern. Πάνω από 1000 απαντήσεις από το A–Z*. Rautenberg, Leer 1988, ISBN 3-7921-0352-4, σελ. 215.
* Fritz Μίλκε: *Καρλ Teike.* Στα: *Szczecin Πολίτες Επιστολή.* No. 8, 1982, , σελ. 20-21.

Κατηγορία:Γερμανοί συνθέτες
Βετεράνοι

thumb|250px|Εκτέλεση από την ορχήστρα Anker<br>(σε ηχογράφηση περ. 1905–10)
**Οι Βετεράνοι (Παλιοί Σύντροφοι)** (γερμ. «») είναι δημοφιλές γερμανικό εμβατήριο. Περιλαμβάνεται στη *[[συλλογή στρατιωτικών εμβατηρίων]]* με αριθμό HM II, 150.

## Ιστορικό
Η σύνθεση του εμβατηρίου χρονολογείταο στο 1889 όταν ο δημιουργός του, Καρλ Τάικε περιόδευε με την στρατιωτική βασιλική μουσική μπάντα 123 του Βασιλιά Κάρολου στην Ουλμ.

## Εξωτερικοί σύνδεσμοι
* 
* Ο Καρλ Τάικε σε Victor Records

Κατηγορία:Τραγούδια του 1889
Φρέντυ Κουίν

**Ο Φρέντι Κουίν** (γενν. 1931) είναι αυστριακός μουσικός και ηθοποιός, με καταγωγή από την Ιρλανδία.
## Βιογραφία
Γεννήθηκε στην Κάτω Αυστρία και μεγάλωσε στη Βιέννη. Πατέρας του ήταν ο ιρλανδός Γιόχζαν Κουίν. Μετανάστευσε στην Αμερική, όπου πήγε σχoλείο και έμαθε μουσική. Επέστρεψε στην Βιέννη, διαβίωσε στην Ουγκαρία, και μετά το τέλος του πολέμου ξανά έφτασε στην Αμερική. Επέστρεψε στην Αυστρία και από εκεί στην Αντβέρπη. Ξανά έφτασε στην Βιέννη. Ταξίδεξε με ωτοστόπ φτάνονας μέρι την Αφρική. Εκεί έπαιζε κιθαρα και τραγουδούσε, έκανε ακροβατικά. Πέρασε απο την Τυνησία, την Αλγερία, Μαρσαλία και Ρώμη. Απο εκεί έφθασε στο Αμβούργο, όπου τον ανακάληψε η δισκογραφική εταιρία polydor και με το όνομα Φρέντυ κυκλοφόρησε τον πρώτο δίσκο του, «Heimweh» που έγινε τεράστια επιτυχία. Συνέχισε και με άλλους δίσκους πολλούς, κερδίζοντας μεγάλη αναγνώριση από το ευρύ κοινό και αποσπώντας πολλά βραβεία και χρυσούς δίσκους. Από τη δεκαετία του 1950 και μετά εμφανίστηκε και σε πολλά έργα του κινηματογράφου. Ζει σήμερα στο Αμβούργο.

## Παραπομπές


## Εξωτερικοί σύνδεσμοι
* 

Κατηγορία:Αυστριακοί ηθοποιοί
Κατηγορία:Αυστριακοί τραγουδιστές
Διοργανώσεις Ε.Π.Σ. Ημαθίας 1997–98

Στο πρωτάθλημα της Α΄ Κατηγορίας ΕΠΣ Ημαθίας της περιόδου **1997-1998** πρωταθλήτρια αναδείχθηκε η ομάδα του Μέγας Αλέξανδρου Τρικάλων  η οποία  κέρδισε την άνοδο στην Δ΄ Εθνική . Από την άλλη υποβιβάστηκαν στην Β΄ ΕΠΣ Ημαθίας οι Α.Ε. Χαρίεσσας ,Μέγας Αλέξανδρος Αγίας Μαρίνας ,Μ.Α.Σ. Βεργίνα  και ο Α.Σ. Ειρηνούπολης , που τερμάτισαν στις τελευταίες θέσεις της βαθμολογίας.

## Α΄ Κατηγορία

Κατηγορία:Ε.Π.Σ. Ημαθίας
Βικτόρ Γκρινιάρ

**Ο Φρανσουά Ογκίστ Βίκτορ Γκρινιάρ** (γαλλ. *Francois Auguste Victor Grignard*, 6 Μαΐου 1871 Χερβούργο – 13 Δεκεμβρίου 1935 Λυών) ήταν Νόμπελίστας Γάλλος χημικός.

Ο Γκρινιάρ ήταν γιος ενός τεχνίτη πανιών. Μετά τις σπουδές του στα μαθηματικά στη Λυών συνέχισε στη χημεία και ανακάλυψε τη συνθετική αντίδραση που φέρει το όνομά του (αντίδραση Grignard) το 1900. Έγινε καθηγητής στο Πανεπιστήμιο του Νανσύ το 1910 και τιμήθηκε με το Βραβείο Νόμπελ Χημείας το 1912.

## Η αντίδραση Grignard
Η αντίδραση Grignard είναι δημοφιλής για την επινόηση μιας νέας μεθόδου για την παραγωγή δεσμών άνθρακα-άνθρακα, χρησιμοποιώντας το μαγνήσιο-δυο κετόνες και αλκυλο-αλογονίδια. Αυτή η αντίδραση είναι πολύτιμη στην οργανική σύνθεση. 

Η αντίδραση Grignard είναι ένα σημαντικό μέσο για την προετοιμασία των οργανικών ενώσεων . Για το έργο αυτό, ο Γκρινιάρ τιμήθηκε με το Βραβείο Νόμπελ Χημείας το 1912 από κοινού με το Γάλλο συνάδελφο  Πωλ Σαμπατιέ (Paul Sabatier).

## Τιμές
* 1912 — Μετάλλιο Λαβουαζιέ, Société Chimique de France
* 1933 — Légion d ' Honneur, ο Διοικητής

## Σημειώσεις


## Αναφορές
* 
* 
* 
* 

## Εξωτερικοί σύνδεσμοι
* Για την παραλαβή του νόμπελ *Τη Χρήση Organomagnesium Ενώσεις Preparative Οργανική Χημεία* από Nobelprize.org ιστοσελίδα
* Βιογραφία Βιογραφία από Nobelprize.org ιστοσελίδα
* Comptes Rendus

Κατηγορία:Γάλλοι νομπελίστες
Κατηγορία:Γάλλοι χημικοί
Κατηγορία:Βραβευμένοι με Νόμπελ Χημείας